S-2511/2020

Dómur

Mál þetta, sem dómtekið var 24. júní 2020, var höfðað með ákæru, útgefinni af lögreglustjóranum á höfuðborgarsvæðinu 7. apríl 2020, á hendur:

„A-kk-þgf F-kk-þgf K-kk-þgf, […] fyrir umferðar og fíkniefnalagabrot með því að hafa, mánudaginn 17. júní 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 35 ng/ml, klónazepam 30 ng/ml, kókaín 145 ng/ml, nítrazepam 94 ng/ml og tetrahýdrókannabínól 0,8 ng/ml) vestur Hagamel í Reykjavík, þar sem lögregla stöðvaði aksturinn og haft í vörslum sínum 0,32 g af amfetamíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,32 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1993. Samkvæmt framlögðu sakavottorði, dagsettu 31. mars 2020, á ákærði að baki sakaferil aftur til ársins 2012. Með dómi Héraðsdóms Reykjavíkur 12. febrúar 2014 var ákærði dæmdur til sektargreiðslu fyrir fíkniefnalagabrot og akstur undir áhrifum ávana og fíkniefna. Með lögreglustjórasátt 20. nóvember 2014 gekkst ákærði undir sekt fyrir akstur undir áhrifum ávana og fíkniefna. Ákærði gekkst aftur undir sekt samkvæmt lögreglustjórasátt 18. maí 2015 fyrir akstur sviptur ökuréttindum þann 17. nóvember 2014. Var sáttin því hegningarauki við þá fyrri frá 20. nóvember 2014. Með dómi Héraðsdóms Reykjavíkur 18. september 2015 var ákærði dæmdur í 30 daga fangelsi fyrir akstur sviptur ökuréttindum en einnig fyrir akstur undir áhrifum ávana og fíkniefna. Með dómi Héraðsdóms Reykjavíkur 8. febrúar 2017 var ákærði dæmdur í 3 mánaða fangelsi fyrir akstur undir áhrifum ávana og fíkniefna, akstur sviptur ökuréttindum og fíkniefnalagabrot. Nú síðast var ákærði dæmdur í 15 mánaða fangelsi með dómi Landsréttar 29. maí 2020, m.a. fyrir akstur sviptur ökuréttindum, akstur undir áhrifum slævandi lyfja og ávana og fíkniefna, sem og vörslur fíkniefna. Að öðru leyti hefur sakaferill ákærða ekki áhrif við úrlausn málsins.

Síðastgreindur dómur Landsréttar yfir ákærða hefur ítrekunaráhrif við ákvörðun refsingar í máli þessu frá þeim degi er héraðsdómurinn, sem þar var staðfestur um sakfellingu ákærða, var kveðinn upp 11. febrúar 2019. Orðalag 1. mgr. 71. gr. almennra hegningarlaga nr. 19/1940 vísar enda til þess að dómur hafi gengið þegar síðara brot er framið. Viðtekin túlkun ákvæðisins er sú að átt sé við það tímamark þegar dómur fellur, en að hann þurfi ekki að hafa verið birtur, gagnstætt því sem felst í ákvæði 5. mgr. 57. gr. almennra hegningarlaga. Í þessu samhengi vísast m.a. til dóms Hæstaréttar 30. október 2008 í máli nr. 92/2008.

Að framangreindu virtu er við ákvörðun refsingar í máli þessu miðað við að ákærða sé nú í sjötta sinn gerð refsing fyrir akstur undir áhrifum ávana og fíkniefna og í fimmta sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 0,32 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 275.731 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf F-kk-nf K-kk-nf, sæti fangelsi í 7 mánuði.

Áréttuð er ævilöng ökuréttarsvipting ákærða.

Ákærði sæti upptöku á 0,32 grömmum af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 275.731 krónur í annan sakarkostnað.

B-kvk-nf V-kvk-nf

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 0,32 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 275.731 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf F-kk-nf K-kk-nf, sæti fangelsi í 7 mánuði.

Áréttuð er ævilöng ökuréttarsvipting ákærða.

Ákærði sæti upptöku á 0,32 grömmum af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti, og 275.731 krónur í annan sakarkostnað.

B-kvk-nf V-kvk-nf